Neuvoston päätöslauselma, annettu 27 päivänä marraskuuta 1995, pienistä ja keskisuurista teollisuusyrityksistä ja teknologisesta innovaatiosta



Virallinen lehti nro C 341 , 19/12/1995 s. 0003 - 0005



NEUVOSTON PÄÄTÖSLAUSELMA, annettu 27 päivänä marraskuuta 1995, pienistä ja keskisuurista teollisuusyrityksistä ja teknologisesta innovaatiosta (95/C 341/02) EUROOPAN UNIONIN NEUVOSTO, joka TOTEAA, että Euroopan yhteisön perustamissopimuksessa asetetaan tavoitteeksi yhteisön teollisuuden kilpailukyvyn edistäminen ja sen tieteellisen ja teknologisen perustan lujittaminen, viitaten erityisesti pieniin ja keskisuuriin yrityksiin, KOROSTAA toisaalta yritysten kilpailukyvyn ja tutkimuksen, teknologisen kehityksen ja innovaation välistä yhteyttä sekä toisaalta pk-yritysten huomattavaa merkitystä teknologisessa innovaatioprosessissa, TUNNUSTAA pk-yritysten ensisijaisen merkityksen Euroopan unionin taloudessa ja erityisesti kaikkein pienimpien yritysten merkityksen uusien työpaikkojen luomisessa sekä pk-yritysten suuren mukautumiskyvyn markkinoiden rakenteellisiin muutoksiin, MUISTUTTAA, että kasvua koskevassa aloitteessa (1993) ja kasvua, kilpailukykyä ja työllisyyttä koskevassa valkoisessa kirjassa todetaan, että on toteutettava toimenpiteitä pk-yritysten kansainvälisyyden edistämiseksi ja niiden teknologisten mahdollisuuksien sekä sisämarkkinoihin mukautumisen vahvistamiseksi, MUISTUTTAA, että Cannesissa 26 ja 27 päivänä kesäkuuta 1995 kokoontunut Eurooppa-neuvosto korosti pk-yritysten ratkaisevaa asemaa sosiaalisten vakauden ja taloudellisen toimeliaisuuden osatekijöinä ja kehotti komissiota laatimaan kertomuksen nykyisin pk-yritysten suhteen harjoitetusta politiikasta sekä keinoista sen tehostamiseksi erityisesti verotuksellisin toimenpitein, joilla edistetään pk-yritysten perustamista, kevennetään niiden hallinnollisia rasituksia ja helpotetaan niiden osallistumista koulutus- ja tutkimusohjelmiin, OTTAA HUOMIOON 10 päivänä lokakuuta 1994 annetun neuvoston päätöslauselman (1), joka koskee toimintavapauden antamista kilpailuun perustuvilla markkinoilla pienten ja keskisuurten yritysten dynaamisuudelle ja innovaatiokyvyille, käsityöalan ja pienoisyritykset mukaan lukien, OTTAA HUOMIOON tutkimus- ja kehittämispolitiikasta ja pk-yrityksistä 30 päivänä syyskuuta 1993 esitetyn komission tiedonannon, OTTAA HUOMIOON Euroopan parlamentin (toukokuu 1993) ja teollisuuden tutkimuksen ja kehityksen neuvoa-antavan komitean laatimat kertomukset, joissa tuodaan esiin pk-yritysten epäedullinen asema, painotetaan niiden tarvetta osallistua kansainväliseen tutkimus- ja kehittämisjärjestelmään ja ehdotetaan toimenpiteitä osallistumisen kannustamiseksi, ja OTTAA HUOMIOON komissiossa valmisteilla olevan pk-yritysten määrittelytyön, I a) TUNNUSTAA, että on välttämätöntä edistää pk-yritysten mahdollisuuksia hyödyntää teknologiaa, koska taloudelliset suhteet ovat muuttuneet kansainvälisiksi ja maailmanlaajuisiksi ja kilpailu lisääntynyt maailmanmarkkinoilla, b) TUNNUSTAA, miten tarpeellista perinteisille teollisuus- ja palveluyrityksille on hyödyntää uutta teknologiaa ja päästä mukaan innovaatioon erityisesti perinteisillä aloilla, c) TOTEAA, että teknologisesta näkökulmasta katsottuna pienet ja keskisuuret teollisuusyritykset jakaantuvat kolmeen ryhmään: 1. teknologiaa tuottavat pk-yritykset, joissa aineettomat tekijät ovat hyvin tärkeitä ja jotka kehittävät tutkimus- ja kehittämistoimintaa ja osallistuvat siihen aktiivisesti, 2. teknologiaa kuluttavat tai käyttävät pk-yritykset, jotka soveltavat käytäntöön tutkimuksen ja teknologisen kehityksen saavutuksia; tällä ryhmällä on ratkaiseva merkitys kaupallisesti hyödynnettävien tulosten saavuttamisessa, ja 3. pk-yritykset, joilla on rajoitetut tutkimus- ja kehittämismahdollisuudet, mutta joiden on hyödynnettävä tuotantoprosessissaan tai tuotteissaan erityisesti edellä mainittujen ryhmien edistysaskeleita, koska niiden selviytyminen ja kilpailukyky on niistä riippuvainen, d) TOTEAA LISÄKSI, että kaikista edellä mainituista ryhmistä, erityisesti Euroopan unionin epäsuotuisilla alueilla, on tarpeellista ottaa perinteisten alojen pk-yritykset mukaan teknologiseen innovaatioon, e) HUOMAUTTAA, että päätöslauselmissa, jotka neuvosto antoi 7 päivänä huhtikuuta 1995 pidetyssä istunnossaan huipputeknologian teollisuudesta ja yrityksistä ja joissa korostetaan pk-yritysten suurta merkitystä niiden joukossa, esitetään asianmukaisia pk-yrityksiä koskevia toimenpiteitä, ja f) TOTEAA, että Eurooppaan on tarpeen perustaa lisää teknologiaan perustuvia pk-yrityksiä ja lujittaa jo olemassa olevia, g) KATSOO, että sekä teknologiaa käyttävien pk-yritysten että rajoitetut tutkimus- ja kehittämismahdollisuudet omaavien pk-yritysten on tultava nykyistä tärkeämmiksi Euroopan unionin tiede- ja tutkimusjärjestelmässä ja hyödynnettävä nykyistä enemmän sen piirissä saavutettuja tuloksia, II KEHOTTAA KOMISSIOTA: a) ottamaan huomioon käynnissä olevassa pk-yritysten määrittelemistä koskevassa valmistelutyössään teknologiaan perustuvien pk-yritysten kohtaamat erityisongelmat, b) hankkimaan tilastollisia tutkimuksia pk-yritysten osallistumisesta yhteisön ohjelmiin ja erityisesti laatimaan arviointiperusteet, joilla itsenäiset pk-yritykset voidaan erottaa suuryritysten tytäryhtiöistä, c) arvioimaan pk-yritysten pääsyä teknologiseen innovaatioon helpottamaan tarkoitettujen olemassa olevien yhteisön toimenpiteiden avulla saavutettua edistystä sekä laatimaan siitä kertomuksen. Kehittämään lisäksi näitä toimenpiteitä yhteistyössä jäsenvaltioiden kanssa ja tarvittaessa suunnittelemaan asianmukaisia toimenpiteitä, jotka edistävät osaltaan näiden tavoitteiden saavuttamista, erityisesti 1. tiedon ja neuvonnan saatavuuden osalta: - teknologiaa, yhteisön toimintaohjelmia ja niiden tuloksia koskevan tiedon levittämisjärjestelmien parantaminen erityisesti siten, että tieto suunnataan pk-yrityksiin käyttäen hyväksi olemassa olevia yhteisön sekä kansallisia, alueellisia ja paikallisia verkkoja, - teknologisten tietopalvelujen käytön edistäminen, jotta autetaan pk-yrityksiä tunnistamaan teknologiatarpeensa, - strategisen johdon, laadun, rahoituksen tutkimus ja kehitystyön sekä innovaation aloilla tarjottavien korkeatasoisten konsultointipalveluiden käytön kannustaminen pk-yrityksissä, - yhtiökumppaneiden löytämiseen tarkoitettujen keinojen tehostaminen ja niiden koordinoinnin parantaminen, 2. yhteistyön osalta: - teollisen yhteistyön helpottaminen yritysten, erityisesti teknologisesti edistyneiden ja perinteisten yritysten välillä, jotta tekniset saavutukset saisivat mahdollisimman nopean ja laajan kaupallisen sovellutuksen, päämääränä yhteisön teollisuuden kilpailukyvyn yleinen lujittuminen, - yhteistyön helpottaminen teknologisen kehittämisen alalla suuryritysten ja pk-yritysten välillä alihankkijat mukaan lukien helpottamalla pk-yritysten osallistumista yhteisön tutkimus- ja kehittämishankkeisiin, - korkea-asteen koulutusta antavien laitosten, tutkimus- ja teknologiakeskusten sekä pk-yritysten välisen yhteistyön helpottaminen, 3. teknologian osalta: 3.1. pk-yritysten tosiasiallisen ja tehokkaan tutkimus- ja kehittämisohjelmiin osallistumisen lisääminen; erityisesti - yleistämällä pk-yritysten ja/tai niiden yhteenliittymien kuulemista komission toimesta, - edistämällä korkeatasoista johtajuutta ja pk-yritysten tehokasta osallistumista puiteohjelmien jaettuihin kustannuksiin perustuviin hankkeisiin, - jatkamalla hallintomenettelyjen, muodollisuuksien yksinkertaistamisen sekä sopimusten ja maksujen parantamisen ja nopeuttamisen yhdenmukaistamista, - jatkamalla ponnistelujaan valintatoimenpiteiden ja valintalautakuntien kokoonpanon avoimuuden lisäämiseksi, 3.2. tutkimus- ja kehittämisohjelman puiteohjelman ja EUREKAn toisiaan täydentävien seikkojen huomioon ottaminen, niiden välisten suhteiden lujittaminen, erityisesti hankkeita koskevan tiedonvaihdon ja toimielinten välisten yhteyksien sujuvuuden osalta, 3.3. pk-yritysten henkilöstön ja yrittäjien koulutustoiminnan helpottaminen uuden teknologian alalla olemassa olevia keinoja käyttäen, 3.4. teknologian levittämistä ja siirtoa koskevien toimenpiteiden vahvistaminen läheisessä yhteistoiminnassa jäsenvaltioiden kanssa käyttäen hyväksi olemassa olevia verkkoja ja järjestelmiä; näiden toimenpiteiden olisi katettava pk-yritysten teknologiset tarpeet erityisesti - käytettävissä olevien teknologisten infrastruktuurien käyttö, - välittävät organisaatiot tarpeiden yksilöinnin, neuvonnan ja teknologisen vaihdon toteuttamiseksi pk-yrityksissä, - yhteistyönä toteutettava tutkimus rajoitetut tutkimus- ja kehittämismahdollisuudet omaavissa tai niitä vailla olevissa pk-yrityksissä, ja - uuden teknologian käyttöönotto ja mukauttaminen pk-yrityksissä, 4. verkoissa ja verkkojen avulla tehtävässä työssä: - jo olemassa olevien verkkojen, joihin teollisuuden pk-yritykset ja/tai niiden ryhmittymät osallistuvat, vahvistamisen ja optimoimisen toteuttaminen yhteistoiminnassa jäsenvaltioiden kanssa ja yhdessä muiden sosiaalisten ja taloudellisten yksikköjen kanssa, mukaan lukien palveluyritykset; tarvittaessa myötävaikuttaminen välttämättömiksi osoittautuvien verkkojen kehittämiseen, 5. olemassa olevien rahoitustoimenpiteiden nykyistä parempi hyödyntäminen: - vaihtoehtoisten rahoitusmuotojen, kuten esimerkiksi riskipääomien ja edullisten lainojen tutkiminen; niillä edistetään pk-yritysten kehitystä ja osallistumista tutkimus- ja kehittämistoimintaan liittyvään toimintaan sekä teknologiseen innovaatioon, - mahdollisuuden luominen paremmin kohdistettuun rahoitukseen pk-yrityksille, erityisesti kaikkein pienimmille, tutkimus- ja kehittämisohjelmia varten, d) tutkimaan yksityiskohtaisesti asiaankuuluvien yhteisön toimien koordinointia ja tarvittaessa kehittämään lisätoimia pk-yritysten eduksi olemassa olevien ohjelmien puitteissa, III SITOUTUU: käymään keskustelun komission kertomuksen perusteella vuoden 1996 jälkipuolella tässä päätöslauselmassa esitettyjen toimenpiteiden tulosten ja toimeenpanon edistymisen analysoimiseksi ja tarkistamiseksi. (1) EYVL N:o C 294, 22.10.1994, s. 6